După aceste prime succese a traversat o perioadă mai grea. A luat parte la Jocurile Olimpice din 2012 de la Londra ca membră a echipei Ucrainei. Au fost învinse ușor de rusoaice în turul întâi și s-au aflat pe ultimul loc după meciurile de clasare. În sezonul 2012-2013 Pocikalova s-a întors în top 50, în special prin sfertul de finală de la Campionatul European. După un sezon 2013-2014 dezamăgitor, a cucerit la Legnano prima sa etapă de Cupa Mondială, după ce a învins-o în finală pe românca Ana Maria Brânză.